Merelize van der Merwe, van Naboomspruit in Suid-Afrika, het mense oor die hele wêreld geskok toe sy ’n foto van haarself met ’n kameelperd se hart deel. Haar man het glo betaal sodat sy die dier kon skiet en sy hart oor Valentynsnaweek kon uitsny.
Die bul wat sy geskiet het, is glo 17 jaar oud. In ’n inskrywing op Facebook, waar sy met die kameelperd se hart in haar hande staan, sê sy: “Het jy al ooit gewonder hoe groot ’n kameelperd se hart is?”
Van der Merwe het aan Mirror gesê haar jagtog het daardie dag vir 11 mense werk geskep en baie vleis vir inwoners voorsien. Sy is deur Chrisjan Bakker bygestaan.